CELEX: 62006CO0188
Language: hu
Date: 2007-03-09 00:00:00
Title: A Bíróság (ötödik tanács) 2007. március 9-i végzése. # Schneider Electric SA kontra az Európai Közösségek Bizottsága. # Fellebbezés - Vállalkozások összefonódásai - Villamosenergia-elosztó piac - Az eljárást megindító, illetve befejező határozat. # C-188/06 P. sz. ügy

A Bíróság (ötödik tanács) 2007. március 9‑i végzése – Schneider Electric kontra Bizottság
      (C‑188/06. P. sz. ügy)
      „Fellebbezés – Vállalkozások összefonódásai – Villamosenergia-elosztó piac – Az eljárást megindító, illetve befejező határozat”
      1.                     Fellebbezés – Jogalapok – A tények és bizonyítékok mérlegelésének a Bíróság általi felülvizsgálata – Kizártság, kivéve az
            elferdítés esetét (EK 225. cikk; a Bíróság alapokmánya, 58. cikk) (vö. 28. pont)
      2.                     Fellebbezés – Jogalapok – A hivatkozott téves jogalkalmazás meghatározásának hiánya – Elfogadhatatlanság (EK 225. cikk; a
            Bíróság alapokmánya, 58. cikk; a Bíróság eljárási szabályzata, 112. cikk, 1. §, c) pont) (vö. 55., 78. pont)
      3.                     Fellebbezés – Jogalapok – Az ítélet rendelkező részének megalapozásához nem szükséges indokolással szemben felhozott jogalap
            – Hatástalan jogalap (EK 225. cikk; a Bíróság alapokmánya, 58. cikk) (vö. 64., 80. pont)
      4.                     Verseny – Összefonódások – A Bizottság által végzett vizsgálat – A második fázisú vizsgálati eljárás megindítására vonatkozó
            határozat (4064/89 tanácsi rendelet, 6. cikk, (1) bekezdés, c) pont) (vö. 72. pont)
      Tárgy
      
         Az Elsőfokú Bíróságnak (negyedik tanács) a T‑48/03. sz., Schneider Electric SA kontra Bizottság ügyben 2006. január 31‑én
                  hozott, egyrészt a Schneider és a Legrand közötti összefonódás második fázisú vizsgálati eljárásának megindítására vonatkozó
                  2002. december 4‑i bizottsági határozat (COMP/M.2283. sz. ügy – Schneider/Legrand II), másrészt az ezen összefonódás ellenőrzésére
                  vonatkozó eljárást lezáró 2002. december 13‑i bizottsági határozat megsemmisítése iránti kérelmet – mint elfogadhatatlant –
                  elutasító végzése elleni fellebbezés.
               
            Rendelkező rész
      
         
                   
               
               
                  
               
               
                  A Bíróság a fellebbezést elutasítja.
               
            
         
                   
               
               
                  
               
               
                  A Bíróság a Schneider Electric SA‑t kötelezi a költségek viselésére.